Турци су освојену Грчку поделили на 6 санџака: Мореја (Пелопонез), Атика и Беотија, Тесалија, Етолија и Акарнанија, Епир, Еубеја. Санџаци су, по турском обичају, подељени на феуде и додељивани турским спахијама. Долази до исламизације грчког становништва. Попут осталих хришћаских држава под Османским царством, и Грчка је била приморана да даје "данак у крви" којим су два века попуњавани турски одреди јаничара. У 16. веку у Грчкој се развија хајдучија. Национални герилски покрет против Турске узима маха у другој половини 17. века, нарочито у планинским крајевима у Тесалији. Како би сузбила хајдучију, Порта је од Грка образовала полицију од Грка. Посебни команданти називали су се арматоли. Млетачка република освојила је у Морејском рату Мореју и Атину. Сачувала ју је 30 година. Године 1770. у Грчкој избија устанак инспирисан појавом руске флоте. Устанак је захватио Мореју, Акарнанију, Тесалију и нека острва. Турци су га угушили.